תמר קדם סימן טוב

תמר שרה קדם סימן טוב (29 במאי 1988 – 7 באוקטובר 2023) הייתה אשת ציבור במועצה האזורית אשכול, אשר נרצחה יחד עם כל בני משפחתה בטבח בניר עוז ב-7 באוקטובר 2023. היא הייתה מועמדת בבחירות לרשויות המקומיות בישראל ב-31 באוקטובר 2023 לתפקיד ראשת המועצה האזורית אשכול. תמר נולדה לגדי וראומה קדם ב-1988. הסבים שלה מצד אביה, פופה ויהודה קדם, עלו מארגנטינה, והם ממייסדי קיבוץ עין השלושה. הורי אמה ראומה חוסני-קדם, עלו מחלב שבסוריה לישראל ב-1946. היא גדלה בירושלים. כבר בבית הספר היסודי, בגיל 12, ניסתה להיבחר למועצת התלמידים שבבית ספרה עם הסלוגן: "בחרת בקדם תמר – בחרת בשינוי המחר". תמר בוגרת שבט צופי מצדה בהנהגת ירושלים, בו מילאה תפקידים רבים משמעותיים ומגוונים. בצבא שירתה בחיל המודיעין, שם הכירה את ג'ון (יהונתן) בעלה לעתיד. בתום השירות הצבאי השלימה לימודים אקדמיים לתואר בוגר בחינוך, גאוגרפיה וסביבה, ולתואר מוסמך בניהול ומדיניות ציבורית. לאחר שירותה הצבאי ריכזה את שבט "דותן" בצופי אשדוד במשך שלוש שנים. כמו כן, הייתה ממקימות התנועה החברתית-פוליטית "אשדודים". בשנת 2008 עברה לגור בקיבוץ ניר עוז. במשך 15 שנים הייתה פעילה ציבורית במועצה האזורית אשכול, בתחומי החינוך, התרבות, האמנות, הניהול, הקהילה והיזמות. היא עסקה בשיתופי פעולה עם משרד הפנים ומשרד ראש הממשלה. במשרד הפנים עבדה כיועצת באגף אשכולות אזוריים, קידמה יוזמות חינוכיות וחדשניות בבתי ספר בדרום הארץ במסגרת הקרן לעידוד יוזמות חינוכיות. בין השנים 2019–2022 עבדה בעמותת "עתידים", כמנחה של קבוצת סטודנטים, במסגרת תוכנית "צוערים לשלטון המקומי" להשתלבות צעירים בתפקידי מפתח ברשויות המקומיות, בשיתוף משרד הפנים ואוניברסיטת בן-גוריון בנגב. במהלך עבודתה מונתה להיות המנהלת הפדגוגית של התוכנית מטעם העמותה, אך לבסוף דחתה את ההצעה. במקביל, השלימה תואר שני במדיניות ציבורית. בנוסף עסקה בהקמה ובניהול של כפר הנוער ביכורים, פנימייה למצוינות בתחומי אמנות ומוזיקה. היא הייתה מהמייסדות של הקהילה ומתחם האמנים 'הגילדה', שאיחד כ-100 אמנים ואמניות, במועצה האזורית אשכול והייתה גם ממקימות 'לב הנגב', בית חינוך ברוח היער, וחברת הוועד המנהל של המוסד. ח בבחירות 2023 לרשויות המקומיות התמודדה קדם סימן טוב לראשות המועצה האזורית אשכול. סיסמת הבחירות שלה הייתה לקדם "טוב משותף", המאפשר לכל חלק בחברה באשכול לשמור על הערכים, הצביון וההתנהלות שלו, ועם זאת להנמיך את החומות ולראות את השכנים בהרבה תחומים משותפים, כמו חינוך, פינוי הזבל, כבישים, חוגים, האיום הביטחוני והקהילתיות. יובל כהנא, ששימשה בתפקיד רכזת מטה הבחירות של תמר קדם לתפקיד ראשת המועצה האזורית אשכול, תיארה את תמר: ”תמר רצתה להיות ראשת מועצה שתפתח את השער ליוזמות וחדשנות, שתסלול דרך אמיתית עבור התושבים לקחת חלק פעיל ומשמעותי בעיצוב המציאות”. ערך מורחב – הטבח בניר עוז ב-7 באוקטובר 2023 נרצחה קדם סימן טוב, יחד עם כל בני משפחתה, בעלה יהונתן (ג'וני) וילדיה ארבל שחר, תאומות בנות חמש וחצי, ועומר בן השנתיים, בטבח שבקיבוץ ניר עוז. חמותה קרול נרצחה גם היא בביתה שבקיבוץ. בבוקר שמחת תורה, עם האזעקות ונפילת הטילים במתקפת הפתע על ישראל, כתבה תמר בוואטסאפ בקבוצות רבות. בקבוצת האימהות בקיבוץ היא כתבה ב-06:32: ”חברות אהובות. כולן בסדר? מישהי צריכה עזרה?” ולאחרים כתבה ”היי אנחנו בממ"ד. מתקפת טילים רצינית. כולנו בטוחים מקווה שגם אתם באשר אתם”. מחבלי הנוח'בה של חמאס חדרו לבית, ירו לכל עבר ועל דלת הממ"ד, אך לא הצליחו לפרוץ אותה. ג'וני, שהיה איש טכני, תיקן אותה היטב ואחז בידית. בהודעות הוואטסאפ התקבלו דיווחים על כך שנורו ונפצעו. מאז אבד איתם הקשר. המחבלים העלו באש את הבית ובו המשפחה כולה. כוחות הביטחון הגיעו רק לאחר כתשע שעות ונאלצו לקבוע את מותם. בית ועצים שרופים בניר עוז בית שרוף בניר עוז ב-27 בפברואר 2024 פורסמה כתבה שיצרה שני ויצמן בכאן חדשות על תמר ומשפחתה, בהשתתפות הוריה, אחותה, חברותיה, ונשים ממטה הבחירות שלה. אביה, גדי, אמר, "אנחנו חייבים להמשיך את מפעלה של תמר שיסלול דרך חיים חדשה לאורה של תמר. אנחנו בעצם כבר בעיצומה של הקמת תנועת תושבים, וממשיכים בדברים שתמר עשתה כבר, כמו עיסוק בפסולת חקלאית". מיכל שצקי מקיבוץ מגן, המנטורית של תמר, אמרה: "עד אתמול היינו מטה בחירות, ממחר אנחנו מטה הנצחה, אנחנו נעשה הנצחה חיה תוך עשייה יום-יומית ולא איזה אנדרטה באיזשהו מקום". תנועת "אשדודים", שקדם סימן טוב הייתה ממייסדיה, קראה למיזם "זה מהלב" לתמיכה במשפחות נזקקות בעיר בפאב "הזה" על שמה. שבט דותן בצופי אשדוד קרא לגדודי שכבה ד' ארבל, שחר ועומר על שם ילדיה של תמר. מלחמת חרבות ברזל מתקפת הפתע על ישראל (2023) חיים פרי (אמן) הבית הלבן מדיה וקבצים בנושא תמר קדם סימן טוב בוויקישיתוף אתר האינטרנט הרשמי של תמר קדם סימן טוב תמר קדם סימן טוב, ברשת החברתית פייסבוק תמר קדם סימן טוב, ברשת החברתית אינסטגרם תמר קדם סימן טוב, ברשת החברתית טיקטוק תמר קדם סימן טוב, סרטונים בערוץ היוטיוב דוח מבקר המדינה על חשבונות המועמדת תמר קדם סימן טוב בבחירות לראש המועצה האזורית אשכול אלדה נתנאל, תמר קדם סימן טוב מתמודדת לראשות המועצה האזורית אשכול, באתר יישובניק נט, ‏5 במרץ 2023 ירון דורון, "הלב שותת דם": משפחה שלמה נרצחה בקיבוץ ניר עוז, באתר ישראל היום, 9 באוקטובר 2023 Carrie Fellner, They told friends in Sydney they were safe. Then this entire family was massacred, The Sydney Morning Herald, ‏9 באוקטובר 2023 Lee Yaron, The Story of 11 Families Who Were Victims of Hamas, Intelligencer, ‏14 באוקטובר 2023 נמרוד אלירן סבח יועץ תקשורת ואסטרטגיה, וואלה!, ‏תמר קדם סימן טוב, הקיבוצניקית שחלמה להיות ראש מועצה, נרצחה יחד עם כל בני משפחתה, באתר מעריב אונליין, 19 באוקטובר 2023 נעמה ריבה, תמר קדם סימן טוב נרצחה בניר עוז. "כל מה שנגעה בו היה מאסטרפיס", באתר הארץ, 28 בינואר 2024 בחירות ללא תמר: המועמדת מניר עוז שנרצחה עם משפחתה ב-7 באוקטובר, כתבה בערוץ "כאן חדשות", באתר יוטיוב (אורך: 10:58), 27 בפברואר 2024 Israel National News, Massacre in Nir Oz: Entire family, mother, father, children, butchered by terrorists, Israel National News, ‏9 באוקטובר 2023 (באנגלית) דוח על חשבונות המועמדת תמר קדם סימן טוב בבחירות לראש המועצה האזורית אשכול, באתר www.mevaker.gov.il יוגב כרמל, ‏"פנטזנו על יום שמח שמתחיל בצ'ייסר ומסתיים בראשות המועצה", באתר ‏מאקו‏, 27 בפברואר 2024 תמר קדם סימן טוב לראשות המועצה האזורית אשכול, באתר תמר קדם סימן טוב הדר גיל-עד, משפחה שלמה נמחקה ברגע: תמר, יונתן, חמותה, ושלושת הילדים נרצחו בניר עוז, באתר ynet, 9 באוקטובר 2023 תמר קדם סימן טוב מתמודדת לראשות המועצה האזורית אשכול, באתר www.yeshuvnik.net תמר קדם סימן-טוב, באתר ההנצחה של תנועת הצופים מאור לוי, "הדמעות לא מפסיקות לרדת והלב לכאוב": נפרדים מתמר קדם ז"ל, באתר אשדודי, ‏9 באוקטובר 2023 הקמת תנועת תושבים בעוטף עזה, בעמוד הפייסבוק של יניב קקון, 27 בנובמבר 2023 תמר קדם סימן טוב לראשות המועצה האזורית אשכול, באתר תמר קדם סימן טוב עדכון הערך על פי הערות שנוספו לדף השיחה. אילנה קוריאל, מועצת אשכול מפנה את גילדת האמנות, האמנים גילו רגע לפני שנלקחו היצירות, באתר ynet, 7 בינואר 2024 לב הנגב - מרעיון למציאות (יום יבוא - יניב אלמנך), סרטון בערוץ "לב הנגב - בית חינוך דיאלוגי ברוח יער", באתר יוטיוב (אורך: 01:09) תמר קדם סימן טוב - ערוץ 14 מיוחדים, באתר ערוץ 14 מיוחדים, ‏10 באוקטובר 2023 נמרוד אלירן סבח יועץ תקשורת ואסטרטגיה‏, תמר קדם סימן טוב, הקיבוצניקית שחלמה להיות ראש מועצה נרצחה יחד עם כל בני משפחתה, באתר וואלה, 19 באוקטובר 2023 בחירות ללא תמר: המועמדת מניר עוז שנרצחה עם משפחתה ב-7 באוקטובר, כתבה בערוץ "כאן חדשות", באתר יוטיוב (אורך: 10:58), 27 בפברואר 2024 זה מהלב: לזכרם של תמר קדם ובני משפחתה, באתר אשדודי, ‏18 בספטמבר 2024 זיכרון הצופה: שבט 'דותן' באשדוד מנציחים את תמר קדם סימן טוב, באתר אשדודי, ‏7 באוקטובר 2024